אולסטייט (מותג רכב)

אולסטייט (מותג רכב) (באנגלית: Allstate) היה מותג של כלי רכב אמריקאים ששווקו על ידי רשת סירס (שם רשמי: Sears, Roebuck and Company) אשר פעל בין השנים 1926 – 1995 בארצות הברית.

שווקו קטנועים, אופנועים, ומכוניות שהוצאו מכמה יצרנים ותויגו מחדש עם המותג "סירס אולסטייט".

בין המותגים ששווקו ברשת: קטנועי "Cushman (company)" , קטנועי וספה מתוצרת פיאג'ו האיטלקית, טוסטוסים, ואופנועים מתוצרת היצרנית האוסטרית "Puch" (שם רשמי: "Puch AG & Co KG") והיצרנית האיטלקית "Gilera" .

בנוסף שווקו מכוניות מתוצרת קייזר-פרייזר: דגם אולסטייט, שווק בין השנים 1952–1953 ודגם "אולסטייט דה-לוקס".

==היסטוריה==

==="סירס"===
"סירס", היא רשת חנויות כלבו שהוקמה על ידי ריצ'רד וורן סירס ואלווה קרטיס רובוק בשנת 1893 בשם: "Sears, Roebuck & Company". בשנת 1895 הצטרף לשותפות ג'וליוס רוזנוולד. הפעילות מוקמה במגדל ויליס שיקגו, אילינוי, וב"Hoffman Estates, Illinois" באילינוי.

החברה הוגדרה כחברה לקטלוג להזמנת דואר והחלה לפתוח מוקדי קמעונאות בשנת 1925.

==="Allstate"===
במהלך השנים השתמשה "סירס" בשם המותג "Allstate" במגוון רחב של מוצרים המיועדים לתחום המסחר, החל במצתים וכלה במנועי רכב שנבנו מחדש.
המותג "Allstate" החל בשנת 1925 כחלק מההתמודדות הלאומית לציון מותג הצמיגים החדש של "סירס". 937,886 אנשים הגישו בסך הכל 2,253,746 שמות. הרשומות הגיעו מכל מדינה וב-25 שפות שונות. הנס סימונסון מביסמרק, קיבל פרס כספי בסך 5,000 דולר עבור הצעתו לשם: Allstate.

בשנת 1926 אימצה "סירס" את הסימן המסחרי "Allstate" לשימוש ראשוני בצמיגים וצינורות רכב. הצמיגים שהובטחו לנסיעה של 12,000 מיילים הפכו למותג בקטלוג ובחנויות הקמעונאיות החדשות "Sears, Roebuck and Co" (שנפתחו לראשונה בשנת 1925).

"סירס" הקימה את חברת הביטוח "Allstate" ב-17 באפריל שנת 1931. "Allstate" הציעה תעריפים נמוכים, הזמינים ללקוחות באמצעות מכירות באמצעות דואר ישיר (קטלוגים של "Sears") ובאמצעות דוכני מכירות בחנויות "Sears". בסופו של דבר "Allstate" התרחבה לביטוח כנגד שריפות.

נקודת השיא של המותג "Allstate" הגיעה בשנות ה-50 של המאה ה-20 ובשנות ה-60 של המאה ה-20, כאשר המותג הופיע על מגוון רחב של מוצרים, כולל פתיחת דלתות מוסך, מטפי כיבוי אש, מנועי פגזים וחניונים. במהלך השנים הללו חגורות הבטיחות הקדמיות, תנורי החימום, מכשירי הרדיו והמזגנים הפכו לציוד סטנדרטי במכוניות, סירס הציעה שורה שלמה של אביזרים נלווים תחת המותג "Allstate".

בשנת 1952 הציגה סירס את רכב האולסטייט. הדגם שנבנה על ידי תאגיד קייזר-פרייזר, הגיע בדגם הסטנדרט (1,395 דולר) ודגם דה-לוקס (1,796 דולר), הדגמים הגיעו עם בחירה של מנועי ארבעה או שישה צילינדרים אופציונליים. כל המכוניות הגיעו עם אחריות של 90 יום. מכירות מאכזבות גרמו לדגמי אולסטייט להיעלם מחנויות "סירס" לאחר 1953.

בסוף שנות השישים של המאה ה-20, סירס הגדילה את שם המותג "Allstate" לביטוח, צמיגים וסוללות רכב (National Tire and Battery ). עד שנות ה-70 של המאה ה-20, "סירס" כבר לא השתמשה במותג "Allstate" ברשת. בשנת 1995, "Allstate" הפכה להיות עצמאית לחלוטין לאחר שסירס חילקה את יתרת המניות שלה לבעלי המניות של "סירס", והסתיים הקשר של 75 שנה לחברה עם המותג שיצרה.

==ממותגי "דו גלגלי" ששווקו באמצעות "Allstate"==
===קטנועי "קושמן"===
* קטנוע "קושמן", 3 כ"ס שנת 1948 (מספר קטלוגי "811.30").
* קטנוע "קושמן" 4 כ"ס, בין השנים 1951 – 1958 (מספר קטלוגי "811.40").
* קטנוע "קושמן" 3 כ"ס, שנת 1951 (מספר קטלוגי "711.30").
* קטנוע "קושמן", שנת 1958 (מספר קטלוגי "811.94300").

===קוצב לב "קושמן"===
* קוצב לב דגם "Jetsweep", שווק בין השנים 1957 – 1960.

==טוסטוסים, אופנועים מתוצרת "Puch" ==
דגם אופנוע "Puch 100A Allstate"
* חברת "Puch" האוסטרית הייתה בבעלות התאגיד תעשייתי אוסטרי שטייר דיימלר פוך שבסיסו בעיר שטייר שבאוסטריה.
* מטה ומפעל החברה מוקמו בגראץ אוסטריה.
* היצרנית "Puch" ייצרה: מכוניות, אופניים, טוסטוסים ואופנועים.
* שווקו בין השנים 1954 – 1969.
* בין השנים 1954 – 1966 שווקו בשם "Allstate".
* בין השנים 1967 – 1969 שווקו בשם "Sears".

==אופנועים מתוצרת "Gilera" ==
* שווקו בין השנים 1966–1969 בשם "Sears".
* דגם מנוע 1 צילינדרים, מחזור ארבע פעימות, 106 סמ"ק, משודך לתמסורת 4 מהירויות.
* דגם מנוע 1 צילינדרים, מחזור ארבע פעימות, 124 סמ"ק, משודך לתמסורת 5 מהירויות.

==וספות מתוצרת "פיאג'ו"==
* דגמי וספה בשם "Allstate" שווקו בין השנים 1951–1966.
* דגמי 125 סמ"ק שווקו בין השנים 1951–1965.
* דגם 125 סמ"ק שווק בשנת 1966, נמכר בשם "סיירס".
* דגם 150 סמ"ק שווק בשנת 1966, נמכר בשם "סיירס".

== מבחר תמונות מכלי רכב "אולסטייט" ==
<gallery mode="packed" heights="100">
קובץ:DSC06335 (42229959730).jpg | קטנוע "אולסטייט" מתוצרת "קושמן"
קובץ:1965 Allstate Puch 250 SGS at the 2009 Seattle International Motorcycle Show 1.jpg | אופנוע "אולסטייט" דגם "Puch 250 SGS", שנת 1965
קובץ:1965 Allstate Puch 250 SGS at the 2009 Seattle International Motorcycle Show 2.jpg | אופנוע "אולסטייט" דגם "Puch 250 SGS", שנת 1965
קובץ:Allstate-52.jpg | מכונית אולסטייט, שנת 1952
</gallery>

==ראו גם==
* אולסטייט

==קישורים חיצוניים==

* 

==הערות שוליים==

קטגוריה:מותגי רכב